Ο **Μαρσέλ Ντυσάν** (*Marcel Duchamp*, 28 Ιουλίου 1887 - 2 Οκτωβρίου 1968), ήταν Γάλλος καλλιτέχνης και θεωρητικός, που επηρέασε σημαντικά την μεταπολεμική τέχνη στην Ευρώπη και την Αμερική.

Βιογραφικά στοιχεία
-------------------

Ο Μαρσέλ Ντυσάν γεννήθηκε στο Μπλενβίλ-Κρεβόν της Γαλλίας. Το πλήρες όνομά του ήταν Ανρί Ρομπέρ Μαρσέλ Ντυσάν. Η οικογένειά του περιλάμβανε πολλούς καλλιτέχνες. Από τα 6 αδέρφια της οικογένειας, τα 4 ασχολήθηκαν τελικά με την τέχνη.

Τα πρώτα έργα του, ο Μαρσέλ Ντυσάν τα δημιούργησε στη Μονμάρτρη και χαρακτηρίζονται σήμερα ως μετα-ιμπρεσιονιστικά. Το 1913 επισκέφτηκε τη Νέα Υόρκη, όπου το έργο του υπό τον τίτλο *Γυμνό που κατεβαίνει τη σκάλα* δημιούργησε σκάνδαλο όταν εκτέθηκε σε δημόσια έκθεση. Μετά από τον Α΄ Παγκόσμιο πόλεμο ξαναγύρισε στο Παρίσι όπου συνεργάστηκε με τους ντανταϊστές και λίγο αργότερα με την ομάδα των υπερρεαλιστών. Σε αυτή παρέμεινε μέχρι το 1925. Για τους υπερρεαλιστές αποτελεί την κεντρικότερη φυσιογνωμία της σύγχρονης τέχνης. Όταν πρόσθεσε στη *Μόνα Λίζα* μουστάκι και μούσι δημιούργησε σκάνδαλο στο χώρο της τέχνης.

Το 1929 σταμάτησε να ζωγραφίζει και στράφηκε περισσότερο σε δισδιάστατα ή τρισδιάστατα σύμβολα και σε λογοπαίγνια που είχαν σκοπό να εξευτελίσουν τις κατεστημένες αντιλήψεις περί δημιουργίας στην τέχνη. Όταν τον ρωτούσαν για το έργο του, απαντούσε χαρακτηριστικά: "Αναπνέω".

Πέθανε στο Νεϊγί-συρ-Σεν της Γαλλίας το 1968, σε ηλικία 81 ετών. Ο Μαρσέλ Ντυσάν με το έργο του επηρέασε τις μεταγενέστερες γενιές καλλιτεχνών και ιδιαίτερα τους νέους του τέλους της δεκαετίας του 1950.

Τα έργα του
-----------

Ο Μαρσέλ Ντυσάν αποτελεί μία από τις σημαντικότερες φυσιογνωμίες στην πρωτοπορία της τέχνης του 20ού αιώνα. Καλλιτέχνης και θεωρητικός, από τους εισηγητές του ντανταϊσμού, γεννήθηκε στην ακμή του συμβολισμού και παρέμεινε συμβολιστής σε όλη του τη ζωή. Θεωρήθηκε "ένας από τους πραγματικά ελεύθερους ανθρώπους αυτής της εποχής", ο οποίος "μαζί με τον Καντίνσκι και τον Μοντριάν ετοίμασε το δρόμο για το μέλλον". Τα πρώτα του έργα ζωγράφισε με τον τρόπο των ιμπρεσιονιστών, ενδιαφέρθηκε για τον φωβισμό, οδηγήθηκε στον κυβισμό. Η μη παραστατική τέχνη και ο φουτουρισμός διαμόρφωσαν την προσωπική του πορεία. Η αναγνώριση της τέχνης του ήρθε από την παρουσίαση έργων του στην Αμερική λίγο μετά την πρώτη δεκαετία του 20ού αιώνα. Εκεί δημιούργησε μαζί με τον Φράνσις Πικαμπιά, τον Μαν Ραίη και άλλους, την ομάδα των ντανταϊστών της Νέας Υόρκης. Σημαντικά έργα του θεωρούνται οι *Παίκτες σκακιού*, το *Πέρασμα από την παρθένα στη γυναίκα*, *Στεγνωτήρι μπουκαλιών*, κ.α. Η κίνηση σε διαδοχικά επίπεδα, η "χρονογραφία" είναι το καθοριστικό στοιχείο των έργων του. Σε αυτή την τεχνική στηρίχθηκε και το *Γυμνό που κατεβαίνει τη σκάλα*, το οποίο σκανδάλισε το κοινό και ενθουσίασε τους καλλιτέχνες. Ο Ντυσάν ήταν από τους πρώτους που υποστήριξαν με πάθος πως το έργο τέχνης δεν στοχεύει μόνο στην ευαισθητοποίηση της όρασης και της νόησης.

Το κύριο μέρος της καλλιτεχνικής του παραγωγής αποτελείται από *ready-made*, έτοιμα, κοινά αντικείμενα που διάλεγε ο καλλιτέχνης, τα τιτλοφορούσε και τα ονόμαζε "τέχνη". Ο όρος "ready-made" δημιουργήθηκε από τον ίδιο για να περιγράψει το έργο του *Ρόδα ποδηλάτου και σκαμνί* (1913), μια ρόδα που στερέωσε σε ένα σκαμνί και διασκέδαζε στριφογυρίζοντάς την.

Το γνωστότερο *ready-made* του Ντυσάν είναι το έργο του *Κρήνη*, μία λεκάνη αποχωρητηρίου που φέρει την υπογραφή "R. Mutt 1917". Το έργο δεν παρουσιάστηκε στην έκθεση όπου το είχε αρχικά αποστείλει ο Ντυσάν, παρά την υπόσχεση των διοργανωτών ότι θα παρουσιάζονταν όλα τα έργα αρκεί ο δημιουργός τους να πλήρωνε συνδρομή 6 δολάρια. Το έργο τελικά φωτογραφήθηκε από τον Αλ Στίγκλιτς και η φωτογραφία του δημοσιεύτηκε στο περιοδικό "The Blind Man", μαζί με σημείωμα της εκδότριας που υπεραμυνόταν της αισθητικής του αξίας. Έκτοτε δημιουργήθηκε δημόσια συζήτηση σχετικά με το αντικείμενο, το οποίο μάλιστα εξαφανίστηκε λίγο μετά τη φωτογράφησή του.

Το Δεκέμβριο του 2004 το έργο του *Fountain*, ανακηρύχθηκε το πλέον επιδραστικό έργο του 20ού αιώνα από 500 σημαντικούς ανθρώπους της βρετανικής τέχνης.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb11900872x. Ανακτήθηκε στις 10  Οκτωβρίου 2015.
3. 1 2  «Marcel Duchamp». (Ολλανδικά) *RKDartists*. 24517.
4. 1 2  *birth certificate*.
5. 1 2  *Artnet*. marcel-duchamp.
6. 1 2  (Ολλανδικά) *RKDartists*. 24517.
7. ↑  *LIBRIS*. 2  Οκτωβρίου 2012. libris.kb.se/katalogisering/rp3553v93jfqtk2. Ανακτήθηκε στις 24  Αυγούστου 2018.
8. ↑  zkm.de/en/person/marcel-duchamp. Ανακτήθηκε στις 30  Ιουνίου 2022.
9. ↑  (Αγγλικά) *Museum of Modern Art online collection*. 1634. Ανακτήθηκε στις 4  Δεκεμβρίου 2019.
10. ↑  www.miskatonic.org/2017/04/12/duchamp-librarian/.
11. 1 2 3  *The Fine Art Archive*. cs.isabart.org/person/7970. Ανακτήθηκε στις 1  Απριλίου 2021.
12. 1 2 3 4 5 6  vocab.getty.edu/page/ulan/500115393.
13. ↑  Ανακτήθηκε στις 14  Ιουνίου 2019.
14. ↑  Ανακτήθηκε στις 17  Ιουνίου 2019.
15. ↑  5291. Ανακτήθηκε στις 4  Δεκεμβρίου 2019.
16. ↑  Jean-Pierre Delarge: (Γαλλικά) *Le Delarge*. Gründ, Jean-Pierre Delarge. Παρίσι. 2001. 23926\_artiste\_DUCHAMP\_Marcel. Ανακτήθηκε στις 22  Απριλίου 2022. ISBN-13 978-2-7000-3055-6. ISBN-10 2-7000-3055-9.
17. ↑  Ανακτήθηκε στις 7  Ιανουαρίου 2021.
18. 1 2 3  (Αγγλικά) *Union List of Artist Names*. 2  Μαρτίου 2019. 500115393. Ανακτήθηκε στις 21  Μαΐου 2021.
19. 1 2 3 4 5 6 7 8 9  artist/marcel-duchamp.
20. ↑  Ιστορικό Λεύκωμα 1968, σελ. 150, Καθημερινή (1998)

Σχετικά άρθρα
-------------

* Μοντέρνα τέχνη
* Υπερρεαλισμός
* Ντανταϊσμός

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαρσέλ Ντυσάν** |

* Marcel-Duchamp.com Αρχειοθετήθηκε 2005-12-26 στο Wayback Machine.
* MarcelDuchamp.org
* MarcelDuchamp.net
* AquaLoop.com: Marcel Duchamp Rotoreliefs
* BBC news story Για την επίδραση του *Fountain*.
* Marcel Duchamp's Impossible Bed and Other "Not" Readymade Objects: A Possible Route of Influence From Art To Science, Rhonda Roland Shearer
* Η παράσταση του θεατρικού έργου του David Gordon "Τα μυστήρια ή πού είναι το αστείο;", που αναφέρεται ευρέως στη ζωή, το έργο και τις αντιλήψεις του Ντυσάν.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36917441
* **Europeana**: agent/base/60394
* **ΕΒΕ**: 62184
* **BiblioNet**: **24080**
* LCCN: n80057220
* ISNI: 0000 0001 2128 0214
* GND: 11852772X
* SELIBR: 184119
* SUDOC: 026840553
* BNF: cb11900872x (data)
* BIBSYS: 14022924
* ULAN: 500115393
* MusicBrainz: 44ce0797-3ff8-4741-a303-71edd081cc9a
* NLA: 35047304
* NDL: 00438307
* NKC: jn20000601410
* ICCU: RAVV004786
* BNE: XX924619
* CiNii: DA01298382
* KulturNav: id
* RKD: 24517

 |

 |